กฎกระทรวงการขอรับอนุญาตเป็นผู้ตรวจสอบมาตรฐานสินค้าและการกำหนดเงื่อนไขการปฏิบัติงานของผู้ตรวจสอบมาตรฐานสินค้า พ.ศ. 2564
วันที่ประกาศ: 2021-07-14

content: กฎกระทรวง การขอรับอนุญาตเป็นผู้ตรวจสอบมาตรฐานสินค้า และการกำหนดเงื่อนไขการปฏิบัติงานของผู้ตรวจสอบมาตรฐานสินค้า พ.ศ. ๒๕๖๔
content: อาศัยอำนาจตามความในมาตรา ๖ วรรคหนึ่ง แห่งพระราชบัญญัติมาตรฐานสินค้าขาออก พ.ศ. ๒๕๐๓ ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒ และมาตรา ๒๙ วรรคสองและวรรคสาม แห่งพระราชบัญญัติมาตรฐานสินค้าขาออก พ.ศ. ๒๕๐๓ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิก (๑) กฎกระทรวง ฉบับที่ ๓ (พ.ศ. ๒๕๐๔) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ ว่าด้วยผู้ตรวจสอบมาตรฐานสินค้า (๒) กฎกระทรวง ฉบับที่ ๑๓ (พ.ศ. ๒๕๓๖) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓
sectionNo: 3
content: ข้อ ๓ ในกฎกระทรวงนี้ “ใบอนุญาต” หมายความว่า ใบอนุญาตให้เป็นผู้ตรวจสอบมาตรฐานสินค้า
sectionNo: 4
content: ข้อ ๔ ผู้ตรวจสอบมาตรฐานสินค้ามีสองประเภท ดังต่อไปนี้ (๑) ผู้ตรวจสอบมาตรฐานสินค้าประเภท ก ซึ่งทำหน้าที่ตรวจสอบมาตรฐานสินค้าทางวิชาการที่ต้องอาศัยหลักวิชา เครื่องมือและอุปกรณ์ทางวิทยาศาสตร์ (๒) ผู้ตรวจสอบมาตรฐานสินค้าประเภท ข
sectionNo: 4
content: ซึ่งทำหน้าที่ตรวจสอบมาตรฐานสินค้าได้แต่ละประเภทหรือชนิดของสินค้าที่ได้รับอนุญาต
sectionNo: 5
content: ข้อ ๕ ผู้ขอรับอนุญาตเป็นผู้ตรวจสอบมาตรฐานสินค้าต้องมีคุณสมบัติ ดังต่อไปนี้ (๑) คุณวุฒิการศึกษา (ก) ผู้ตรวจสอบมาตรฐานสินค้าประเภท ก ต้องสำเร็จการศึกษาระดับปริญญาตรีหรือเทียบเท่าเกี่ยวกับด้านวิทยาศาสตร์หรือด้านอื่น ๆ ที่เกี่ยวข้องกับการตรวจสอบมาตรฐานสินค้า โดยสอบผ่านวิชาด้านเคมีไม่น้อยกว่าสามวิชา (ข)
sectionNo: 5
content: ผู้ตรวจสอบมาตรฐานสินค้าประเภท ข ต้องสำเร็จการศึกษาระดับอนุปริญญาหรือประกาศนียบัตรวิชาชีพชั้นสูง หรือมีความรู้ซึ่งกระทรวงการอุดมศึกษา วิทยาศาสตร์ วิจัยและนวัตกรรมหรือกระทรวงศึกษาธิการรับรองว่าเทียบได้ไม่ต่ำกว่านั้น
sectionNo: 5
content: หรือได้รับประกาศนียบัตรรับรองความรู้เกี่ยวกับการตรวจสอบมาตรฐานสินค้าจากสถานศึกษาหรือหน่วยงานที่สำนักงานมาตรฐานสินค้าให้การยอมรับ (๒) มีอายุไม่ต่ำกว่ายี่สิบปีแต่ไม่เกินเจ็ดสิบปีบริบูรณ์ (๓) ไม่เป็นบุคคลล้มละลาย (๔)
sectionNo: 5
content: ไม่เป็นผู้บกพร่องในศีลธรรมหรือมีพฤติกรรมหรือการกระทำที่ขาดความรับผิดชอบอันกระทบต่อการปฏิบัติหน้าที่ (๕) ไม่เป็นผู้มีร่างกายทุพพลภาพ ไร้ความสามารถ หรือมีจิตฟั่นเฟือนไม่สมประกอบอันกระทบต่อการปฏิบัติหน้าที่ (๖) ไม่เคยได้รับโทษจำคุกโดยคำพิพากษาถึงที่สุดให้จำคุก
sectionNo: 5
content: เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ (๗) ไม่เคยถูกให้ออกจากงานเพราะเหตุประพฤติชั่ว (๘) ไม่เคยเป็นผู้ถูกสั่งพักใช้ใบอนุญาตมาแล้วเกินสามครั้ง (๙) ไม่เคยเป็นผู้ถูกสั่งเพิกถอนใบอนุญาต ยกเว้นกรณีถูกสั่งเพิกถอนเนื่องจากขาดคุณสมบัติตาม (๑) (๒) (๓) หรือ (๔)
sectionNo: 5
content: ในกรณีที่ผู้ขอรับอนุญาตเป็นผู้ตรวจสอบมาตรฐานสินค้าขาดคุณสมบัติตาม (๖) แต่ได้พ้นโทษมาแล้วเกินกว่าสามปี หรือในกรณีที่ขาดคุณสมบัติตาม (๗) แต่ได้ออกจากงานมาแล้วเกินกว่าสามปี หัวหน้าสำนักงานมาตรฐานสินค้าอาจพิจารณายกเว้นคุณสมบัติดังกล่าวให้เป็นรายบุคคลก็ได้
sectionNo: 6
content: ข้อ ๖ ผู้ประสงค์จะขอรับอนุญาตเป็นผู้ตรวจสอบมาตรฐานสินค้า ให้ยื่นคำขออนุญาตต่อหัวหน้าสำนักงานมาตรฐานสินค้า พร้อมด้วยเอกสารและหลักฐาน ดังต่อไปนี้ (๑) บัตรประจำตัวประชาชน (๒) ปริญญาบัตร ประกาศนียบัตร หรือหนังสือรับรองคุณวุฒิ และใบแสดงผลการศึกษา (๓) หนังสือรับรองการทำงาน ความประพฤติ
sectionNo: 6
content: และสาเหตุที่ออกจากงานของหน่วยงานที่เคยทำงานมาก่อนหรือที่กำลังทำงานอยู่ สำหรับผู้ซึ่งเคยทำงานมาก่อนหรือกำลังทำงานอยู่ (๔) หนังสือตรวจสอบประวัติอาชญากรรมของสำนักงานตำรวจแห่งชาติ (๕) รูปถ่ายในชุดสุภาพขนาด ๑ นิ้ว จำนวนห้ารูป
sectionNo: 6
content: ในกรณีที่สำนักงานมาตรฐานสินค้ามีการเชื่อมโยงฐานข้อมูลอิเล็กทรอนิกส์กับหน่วยงานอื่นเพื่อการตรวจสอบข้อมูล หรือกรณีมีฐานข้อมูลตามเอกสารหรือหลักฐานที่กำหนดตามวรรคหนึ่งอยู่แล้ว อาจกำหนดยกเว้นให้ผู้ขอรับอนุญาตไม่ต้องส่งเอกสารหรือหลักฐานดังกล่าวได้
sectionNo: 7
content: ข้อ ๗ ในการขอรับอนุญาตเป็นผู้ตรวจสอบมาตรฐานสินค้า ผู้ขอรับอนุญาตต้องเข้ารับการทดสอบความรู้และผ่านการฝึกอบรมตามหลักเกณฑ์ที่หัวหน้าสำนักงานมาตรฐานสินค้ากำหนด
sectionNo: 8
content: ข้อ ๘ เมื่อได้รับคำขออนุญาต ให้หัวหน้าสำนักงานมาตรฐานสินค้าตรวจสอบความถูกต้องและครบถ้วนของคำขออนุญาต รวมทั้งเอกสารและหลักฐาน ในกรณีที่ปรากฏว่าคำขอไม่ถูกต้องหรือยังขาดเอกสารหรือหลักฐานใด ให้แจ้งผู้ขอรับอนุญาตแก้ไขให้ถูกต้อง หรือส่งเอกสารหรือหลักฐานให้ถูกต้องครบถ้วนภายในระยะเวลาที่กำหนด
sectionNo: 8
content: โดยให้หัวหน้าสำนักงานมาตรฐานสินค้าลงนามไว้ในบันทึกและมอบสำเนาบันทึกให้ผู้ขอรับอนุญาตไว้เป็นหลักฐาน ถ้าผู้ขอรับอนุญาตไม่แก้ไขให้ถูกต้องหรือไม่ส่งเอกสารหรือหลักฐานให้ถูกต้องและครบถ้วนภายในกำหนดเวลาดังกล่าว ให้คืนคำขอพร้อมทั้งแจ้งเป็นหนังสือถึงเหตุแห่งการคืนคำขอให้ทราบด้วย
sectionNo: 8
content: ในกรณีที่หัวหน้าสำนักงานมาตรฐานสินค้าพิจารณาแล้วว่าคำขออนุญาต เอกสารและหลักฐานถูกต้องและครบถ้วน และผู้ขอรับอนุญาตมีคุณสมบัติเป็นไปตามข้อ ๕ และได้ผ่านการทดสอบความรู้และผ่านการฝึกอบรมตามข้อ ๗ แล้ว ให้หัวหน้าสำนักงานมาตรฐานสินค้าออกใบอนุญาตให้แก่ผู้ขอรับอนุญาต
sectionNo: 8
content: โดยแจ้งให้ผู้ขอรับอนุญาตทราบพร้อมทั้งให้ผู้ขอรับอนุญาตชำระค่าธรรมเนียมใบอนุญาตภายในระยะเวลาที่กำหนด เมื่อผู้ขอรับอนุญาตได้ชำระค่าธรรมเนียมแล้วให้ออกใบอนุญาตภายในหนึ่งวันทำการนับแต่วันที่ได้รับชำระค่าธรรมเนียม หากผู้ขอรับอนุญาตไม่ชำระค่าธรรมเนียมภายในระยะเวลาที่กำหนด
sectionNo: 8
content: ให้ถือว่าผู้ขอรับอนุญาตไม่ประสงค์จะรับใบอนุญาตและให้หัวหน้าสำนักงานมาตรฐานสินค้าจำหน่ายเรื่องออกจากสารบบ ในกรณีที่หัวหน้าสำนักงานมาตรฐานสินค้าพิจารณาแล้วมีคำสั่งไม่ออกใบอนุญาตให้แก่ผู้ขอรับอนุญาต ให้มีหนังสือแจ้งให้ผู้ขอรับอนุญาตทราบ พร้อมด้วยเหตุผลและสิทธิอุทธรณ์ตามมาตรา ๓๐
sectionNo: 9
content: ข้อ ๙ การต่ออายุใบอนุญาตตามมาตรา ๓๓ ให้ยื่นคำขอต่ออายุภายในวันที่ ๓๑ ตุลาคมของปีที่ใบอนุญาตนั้นจะสิ้นอายุ โดยผู้ขอต่ออายุต้องมีคุณสมบัติตามข้อ ๕ และต้องมีหลักฐานแสดงผลงานว่าได้มีการปฏิบัติงานตรวจสอบมาตรฐานสินค้าประเภทหรือชนิดที่ขอต่ออายุย้อนหลังไม่เกินสองปีปฏิทินนับถึงวันที่ยื่นคำขอต่ออายุ
sectionNo: 9
content: ในกรณีที่ได้รับใบอนุญาตในระหว่างเดือนพฤศจิกายนถึงเดือนธันวาคม ให้ยื่นคำขอต่ออายุครั้งแรกในเดือนพฤศจิกายนถึงเดือนธันวาคมของปีที่ใบอนุญาตนั้นจะสิ้นอายุ สำหรับกรณีที่ได้รับใบอนุญาตในระหว่างปีที่ขอรับอนุญาต ให้ผู้ยื่นคำขอต่ออายุได้รับการยกเว้นไม่ต้องมีหลักฐานแสดงผลงานระหว่างปีดังกล่าว ให้นำความในข้อ ๘
sectionNo: 9
content: มาใช้บังคับแก่การพิจารณาคำขอต่ออายุใบอนุญาตด้วยโดยอนุโลม
sectionNo: 10
content: ข้อ ๑๐ ผู้ตรวจสอบมาตรฐานสินค้าซึ่งไม่ได้ขอต่ออายุใบอนุญาตภายในระยะเวลาที่กำหนดไว้ตามข้อ ๙ แต่ได้มาขอรับใบอนุญาตใหม่ภายในระยะเวลาไม่เกินสองปีนับถัดจากวันที่ใบอนุญาตเดิมสิ้นอายุ ให้ได้รับยกเว้นไม่ต้องเข้ารับการทดสอบความรู้ตามข้อ ๗
sectionNo: 11
content: ข้อ ๑๑ ใบอนุญาต คำขออนุญาต และคำขอต่ออายุใบอนุญาตตามกฎกระทรวงนี้ ให้เป็นไปตามแบบที่หัวหน้าสำนักงานมาตรฐานสินค้ากำหนด
sectionNo: 12
content: ข้อ ๑๒ การยื่นคำขออนุญาตและคำขอต่ออายุใบอนุญาตตามกฎกระทรวงนี้ ให้ดำเนินการโดยวิธีการทางอิเล็กทรอนิกส์ ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ยื่นคำขอตามวรรคหนึ่งต่อสำนักงานมาตรฐานสินค้าตามวิธีการที่หัวหน้าสำนักงานมาตรฐานสินค้ากำหนด
sectionNo: 13
content: ข้อ ๑๓ ผู้ตรวจสอบมาตรฐานสินค้าต้องปฏิบัติงานตามเงื่อนไข ดังต่อไปนี้ (๑) ปฏิบัติงานตรวจสอบมาตรฐานสินค้าในขณะที่อยู่ในสังกัดของผู้ประกอบธุรกิจตรวจสอบมาตรฐานสินค้าและตามที่ได้รับมอบหมายจากผู้ประกอบธุรกิจตรวจสอบมาตรฐานสินค้าที่ตนสังกัด (๒)
sectionNo: 13
content: ตรวจสอบมาตรฐานสินค้าตามหลักเกณฑ์และวิธีการที่รัฐมนตรีประกาศกำหนด (๓) ตรวจสอบมาตรฐานสินค้าตามความเป็นจริง ไม่ละเลยการตรวจสอบมาตรฐานสินค้า หรือหน่วงเหนี่ยวให้เกิดความล่าช้าหรือเสียหาย (๔) ปฏิบัติงานตรวจสอบมาตรฐานสินค้าตามวัน เวลา และสถานที่ที่ได้รับแจ้ง
sectionNo: 13
content: พร้อมอุปกรณ์ที่จำเป็นต้องใช้ในการปฏิบัติงานตรวจสอบมาตรฐานสินค้า (๕) ส่งรายงานผลการตรวจสอบมาตรฐานสินค้าต่อหัวหน้าสำนักงานมาตรฐานสินค้าหรือหัวหน้าหน่วยงานที่ได้รับการแต่งตั้งจากรัฐมนตรีเพื่อประกอบการออกใบรับรองมาตรฐานสินค้าโดยไม่ชักช้า การส่งรายงานตาม (๕) ให้ดำเนินการโดยวิธีการทางอิเล็กทรอนิกส์
sectionNo: 13
content: ในระหว่างที่ยังไม่สามารถดำเนินการโดยวิธีการทางอิเล็กทรอนิกส์ได้ ให้ส่งรายงานต่อสำนักงานมาตรฐานสินค้าหรือหน่วยงานที่ได้รับการแต่งตั้งจากรัฐมนตรีตามวิธีการที่หัวหน้าสำนักงานมาตรฐานสินค้ากำหนด
sectionNo: 14
content: ข้อ ๑๔ ให้ผู้ตรวจสอบมาตรฐานสินค้าบันทึกผลการปฏิบัติงานตรวจสอบมาตรฐานสินค้าทุกครั้งตามแบบ วิธีการ และช่องทางที่หัวหน้าสำนักงานมาตรฐานสินค้ากำหนด และจัดส่งบันทึกให้แก่หัวหน้าสำนักงานมาตรฐานสินค้าหรือหัวหน้าสำนักงานสาขา แล้วแต่กรณี ภายในสิบสองวันนับถัดจากวันที่ตรวจสอบมาตรฐานสินค้าเสร็จ
sectionNo: 14
content: เว้นแต่หัวหน้าสำนักงานมาตรฐานสินค้าจะกำหนดระยะเวลาหรือเงื่อนไขไว้เป็นอย่างอื่น
sectionNo: 15
content: ข้อ ๑๕ ผู้ตรวจสอบมาตรฐานสินค้าซึ่งได้รับใบอนุญาตให้เป็นผู้ตรวจสอบมาตรฐานสินค้าตามกฎกระทรวง ฉบับที่ ๓ (พ.ศ. ๒๕๐๔) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ ว่าด้วยผู้ตรวจสอบมาตรฐานสินค้า และที่แก้ไขเพิ่มเติม และใบอนุญาตยังไม่สิ้นอายุหรือถูกสั่งเพิกถอน
sectionNo: 15
content: ให้ถือว่าเป็นผู้รับใบอนุญาตตามกฎกระทรวงนี้
sectionNo: 16
content: ข้อ ๑๖ คำร้องขอรับอนุญาตและคำร้องขอต่ออายุใบอนุญาตให้เป็นผู้ตรวจสอบมาตรฐานสินค้าที่ได้ยื่นไว้ก่อนวันที่กฎกระทรวงนี้ใช้บังคับ และยังอยู่ระหว่างการพิจารณาของสำนักงานมาตรฐานสินค้า ให้สำนักงานมาตรฐานสินค้าพิจารณาตามหลักเกณฑ์และวิธีการตามกฎกระทรวง ฉบับที่ ๓ (พ.ศ. ๒๕๐๔)
sectionNo: 16
content: ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ ว่าด้วยผู้ตรวจสอบมาตรฐานสินค้า และที่แก้ไขเพิ่มเติม ต่อไปจนกว่าจะแล้วเสร็จ หากสำนักงานมาตรฐานสินค้าพิจารณาแล้วเห็นควรให้ออกใบอนุญาตหรือต่ออายุใบอนุญาต ให้ถือว่าผู้ยื่นคำร้องขอดังกล่าวเป็นผู้ได้รับใบอนุญาตตามกฎกระทรวงนี้
sectionNo: 17
content: ข้อ ๑๗ มิให้นำความในข้อ ๕ (๑) และ (๒) มาใช้บังคับแก่ผู้ตรวจสอบมาตรฐานสินค้าซึ่งได้รับใบอนุญาตให้เป็นผู้ตรวจสอบมาตรฐานสินค้าตามกฎกระทรวง ฉบับที่ ๓ (พ.ศ. ๒๕๐๔) ออกตามความในพระราชบัญญัติมาตรฐานสินค้าขาออก พ.ศ. ๒๕๐๓ ว่าด้วยผู้ตรวจสอบมาตรฐานสินค้า และที่แก้ไขเพิ่มเติม ซึ่งมายื่นคำขอต่ออายุใบอนุญาตตามข้อ
sectionNo: 17
content: ๙ หรือมาขอรับใบอนุญาตใหม่ตามข้อ ๑๐
content: ให้ไว้ ณ วันที่ ๒๔ มิถุนายน พ.ศ. ๒๕๖๔ จุรินทร์ ลักษณวิศิษฏ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหลักเกณฑ์และวิธีการขอรับอนุญาตเป็นผู้ตรวจสอบมาตรฐานสินค้าและการกำหนดเงื่อนไขการปฏิบัติงานของผู้ตรวจสอบมาตรฐานสินค้า เพื่อลดขั้นตอนและอำนวยความสะดวกในการขออนุญาต
content: รวมทั้งยกระดับการตรวจสอบมาตรฐานสินค้าให้เป็นไปตามมาตรฐานสากล จึงจำเป็นต้องออกกฎกระทรวงนี้